ananddey/assamese-wiki-corpus huggingface dataset:
ভাৰতৰ প্ৰতিৰক্ষা বাহিনীৰ প্ৰধান

ভাৰতৰ প্ৰতিৰক্ষা বাহিনীৰ প্ৰধান (, চমুকৈ ) ভাৰতীয় সশস্ত্ৰ বাহিনীৰ মুৰব্বী তথা প্ৰতিৰক্ষা বিষয়ত ইউনিফৰ্ম পৰিহিত সেনা বিষয়া হিচাপে ভাৰত চৰকাৰৰ শীৰ্ষ উপদেষ্টা। তেওঁ ভাৰতৰ ৰক্ষা মন্ত্ৰালয়ৰ অন্তৰ্গত সামৰিক পৰিক্ৰমা বিভাগৰ মুৰব্বী আৰু ভাৰত চৰকাৰৰ সচিব। ১৯৯৯ চনত কাৰ্গিলৰ যুদ্ধৰ পিছত গঠিত কাৰ্গিল সমীক্ষা কমিটিয়ে প্ৰথমবাৰৰ এই পদবী সৃষ্টিৰ বাবে ভাৰত চৰকাৰ পৰামৰ্শ আগবঢ়াইছিল। বহু বছৰ ধৰি চলা আলোচনাৰ পিছত ২০১৯ চনৰ ১৫ আগষ্ট তাৰিখে ভাৰতৰ প্ৰধানমন্ত্ৰী নৰেন্দ্ৰ মোদীয়ে নতুন দিল্লীৰ লালকিল্লাত প্ৰদান কৰা স্বাধীনতা দিৱস ভাষণত এই পদ আনুষ্ঠানিক ভাৱে সৃষ্টি কৰা কথা ৰাজহুৱাভাৱে ঘোষণা কৰিও। ২০১৯ চনৰ ২৪ ডিচেম্বৰ তাৰিখে নিৰাপত্তাৰ কেবিনেট কমিটিয়ে আনুষ্ঠানিকভাৱে প্ৰতিৰক্ষা বাহিনীৰ মুৰব্বী হিচাপে এগৰাকী চাৰি তাৰকাযুক্ত, তিনি সামৰিক বাহিনীৰ প্ৰধান ইউনিফৰ্ম পৰিহিত পদবী সৃষ্টি কৰে। ভাৰতৰ ৰক্ষা সচিব ভাৰতৰ প্ৰতিৰক্ষা বিষয়ক মুখ্য উপদেষ্টা আৰু ভাৰতৰ প্ৰতিৰক্ষা বাহিনীৰ প্ৰধান গৰাকী সামৰিক বিষয়ৰ মুখ্য উপদেষ্টা। তেওঁ তিনি সামৰিক বাহিনীৰ এক সাধাৰণ কেন্দ্ৰ হিচাপে ভাৰত চৰকাৰ আৰু ভাৰতৰ প্ৰধানমন্ত্ৰীক সামৰিক প্ৰতিৰক্ষা বিষয়ক মুখ্য পৰামৰ্শদাতা। আগতে এই পদবী নথকা ভাৰত পি৫ দেশসমূহৰ ভিতৰত একমাত্ৰ বৃহৎ গণতন্ত্ৰ আছিল।

প্ৰাক্তন থলসেনা প্ৰধান জেনেৰেল বিপিন ৰাৱতে ২০২০ চনৰ ১ জানুৱাৰী তাৰিখে ভাৰতৰ প্ৰথম প্ৰতিৰক্ষা প্ৰধানৰ দায়িত্বভাৰ গ্ৰহণ কৰে। তেওঁৰ তিনিবছৰীয়া কাৰ্যকাল ২০২২ চনৰ ডিচেম্বৰত অন্ত পৰিব।

তথ্য উৎস

বাহ্যিক সংযোগ

শ্ৰেণী:ভাৰতৰ প্ৰতিৰক্ষা বাহিনী
গৌৰীশংকৰ কলিতা

গৌৰীশংকৰ কলিতা অসমৰ এজন বিশিষ্ট সাংবাদিক আৰু কেইবাখনো বাতৰি কাকতৰ সম্পাদক আছিল৷ অসমীয়া আৰু ইংৰাজী উভয় সংবাদ-পত্ৰত সেৱা আগবঢ়োৱা গৌৰীশংকৰ কলিতাই ১৯৯০ চনতে ইংৰাজী ছেণ্টিনেল কাকতত ষ্টাফ ৰিপ'ৰ্টাৰ হিচাপে সাংবাদিকতাৰ জীৱন আৰম্ভ কৰে৷ ইয়াৰ পিছত ক্ৰমে ছেণ্টিনেল, দি নৰ্থ-ইষ্ট টাইমছ, জনসাধাৰণ, এন ই টিভিলৈকে ছপা আৰু বৈদ্যুতিক উভয় মাধ্যমত সাংবাদিকতাৰ গুৰু দায়িত্ব পালন কৰে৷ মৃত্যুৰ সময়লৈকে তেওঁ ছেণ্টিনেল কাকতৰ মেঘালয় আৰু অৰুণাচল প্ৰদেশ সংস্কৰণৰ সম্পাদক হিচাপে সেৱা আগবঢ়াই আছিল৷ ইয়াৰ আগতে তেওঁ নৰ্থ-ইষ্ট টাইমছ কাকতৰ কাৰ্যবাহী সম্পাদক, কনছালটিংৱ এডিটৰ আৰু জনসাধাৰণ কাকতৰ সম্পাদক ৰূপে কাৰ্যনিৰ্বাহ কৰিছিল৷

গৌৰীশংকৰ কলিতাৰ কৰ্মৰাজি

১৯৭৫ চনত কটন মহাবিদ্যালয়ৰ পৰা বিজ্ঞান শাখাত স্নাতক পৰীক্ষাত উত্তীৰ্ণ হয়৷ সাংবাদিকতাৰ জগতত প্ৰৱেশ কৰাৰ আগতে তেওঁ অসম ৰাজ্যিক পণ্যাগাৰ বিভাগত কিছু কাল চাকৰি কৰিছিল৷

মৃত্যু

২০১০ চনৰ ৮ জুন তাৰিখে গুৱাহাটীৰ শান্তিপুৰৰ নিজা বাসভৱনত হৃদৰোগত আক্ৰান্তহৈ তেখেতৰ মৃত্যু হয়৷

তথ্য সংগ্ৰহ

শ্ৰেণী:অসমৰ সাংবাদিক
শ্ৰেণী:অসমৰ সংবাদ মাধ্যমৰ সৈতে জড়িত ব্যক্তি‎
বলকান অঞ্চল

বলকান অঞ্চল বুলি দক্ষিণ-পূৱ ইউৰোপৰ এটা ঐতিহাসিক অঞ্চলক বুজায়। ইয়াৰ পূবে কৃষ্ণ সাগৰ, পশ্চিমে এড্ৰিয়াটিক সাগৰ, দক্ষিণে ভূমধ্য সাগৰ। ডানিউব, সাভা আৰু কুপা নদীকেইখনে এই অঞ্চলৰ উত্তৰ সীমা নিৰ্ধাৰণ কৰে। বুলগেৰিয়াৰ পৰা পূব ছাৰ্বিয়ালৈকে বিস্তৃত বলকান পৰ্বতমালাৰ নামেৰে এই অঞ্চলটোৰ নাম লোৱা হৈছে। বলকান অঞ্চলৰ আয়তন প্ৰায় ৫,৫০,০০০ বৰ্গ কিলোমিটাৰ। এই অঞ্চলত প্ৰায় ৫৫ লাখতকৈয়ো অধিক লোকৰ বসতি ৷

ঐতিহাসিকভাৱে বলকান আছিল অট্টোমান সাম্ৰাজ্যৰ বা উসমানীয় সাম্ৰাজ্যৰ ইউৰোপীয় অংশ।

তলত উল্লেখ কৰা দেশসমূহক বলকান অঞ্চলৰ অন্তৰ্গত বুলি ধৰা হয়:

আলবেনিয়া
বচনিয়া আৰু হাৰ্জেগোভিনা
বুলগেৰিয়া
ক্ৰ'ৱেচিয়া
মণ্টেনিগ্ৰো
গ্ৰীচ
মেচিডোনিয়া
ছাৰ্বিয়া
ক'ছ'ভ'
ৰোমানিয়া
শ্লোভেনিয়া

তথ্য সংগ্ৰহ

শ্ৰেণী:ভূগোল
আৰ কে নাৰায়ণ

আৰ. কে. নাৰায়ণ এগৰাকী ভাৰতীয় সাহিত্যিক। দক্ষিণ ভাৰতৰ কাল্পনিক চহৰ মালগুডিৰ পটভূমিত স্থাপন কৰা ৰচনাসমূহৰ বাবে তেওঁ পৰিচিত। ইংৰাজী ভাষাত ভাৰতীয় সাহিত্যৰ প্ৰথম যুগৰ পথপ্ৰদৰ্শক সকলৰ ভিতৰত নাৰায়ণ অন্যতম। ১৯৬০ চনত ‘গাইড’ উপন্যাস ৰচনা কৰাৰ বাবে আৰ. কে. নাৰায়ণক সাহিত্য অকাডেমি বঁটাৰে সন্মানিত কৰা হৈছিল।

উদ্ধৃতি

সমালোচনা কোনেও কেতিয়াও আনন্দৰে গ্ৰহণ নকৰে। লাগিলে সেয়া সমালোচনা কৰা ব্যক্তিগৰাকীয়ে হওক বা যাৰ বিষয়ে সমালোচনা কৰিছে তেৱেঁ হওক।
আপুনি উপলব্ধি কৰেনে যে মানুহে বহু পৰিস্থিতিত তেওঁ কিমান সৌভাগ্যৱান সেই কথা সঁচাকৈয়ে বহু কমেইহে কেতিয়াবা বুজি পায়?
ভ্ৰমণকাৰীসকল প্ৰায়ে খুউব উৎসাহী হয়। যাত্ৰাত কিবা অসুবিধা হ’লেও যেতিয়ালৈকে কিবা এটা চাবলৈ পায় তেওঁলোকে একো আপত্তি নাথাকে।
আপুনি যদি ময়লাৰ এটা নলালৈ শিলগুটি দলিয়াই আপোনাৰ মুখতহে সেই ময়লা উফৰি পৰিবহি।

লগতে চাওক

খুছৱন্ত সিং

উৎস

শ্ৰেণী:সাহিত্যিক
ডাউক

ডাউক (ইংৰাজী: "White-breasted waterhen" আৰু বৈজ্ঞানিক নাম: "Amaurornis Phoenicurus") চৰাই, দক্ষিণ তথা দক্ষিণ-পূব এছিয়াত বহুলভাৱে বিস্তৃত হৈ থকা এবিধ জলচৰ পক্ষী।

দৈহিক গঠন

পূৰ্ণবয়স্ক ডাউক চৰাইৰ দেহৰ তলৰ অংশ গাঢ় ছাই বৰণৰ আৰু মুখ, ডিঙি তথা বুকু অংশ বগা বৰণৰ হয়। পেট আৰু নেজৰ তলৰ অংশ মটীয়া ৰঙৰ হোৱা দেখা যায়। ডাউক চৰাইৰ ঠেঙৰ আঙুলি দীঘল, নেজ চুটি আৰু ঠোট তথা ঠেং হালধীয়া ৰঙৰ। মতা-মাইকী উভয়ৰ আকৃতিগত পাৰ্থক্য নাই যদিও মাইকী চৰাইৰ আকাৰ কিছু সৰু হয়। অপৈণত চৰাইৰ গাৰ বৰণ পূৰ্ণবয়স্ক চৰাইতকৈ ধূসৰ হয়। পোৱালিৰ গাৰ বৰণ প্ৰথমে ক’লা হয়।

বসতি স্থান

ভাৰত, পাকিস্তান, শ্ৰীলংকাৰ পৰা চীন, ইণ্ডোনেছিয়া লৈকে সমগ্ৰ দক্ষিণ এছিয়া ডাউক চৰাইৰ আৱাসস্থলী। সাধাৰণতে সমতল ভূমিত পোৱা যায় যদিও ওখ পৰ্বতীয়া অঞ্চল যেনে নাইনিতাল (১৩০০ মি) আৰু কেৰালাৰ পৰ্বতভূমি ( ১৫০০ মি)তো এই চৰাই বিধ দেখা যায়। এই চৰাইবিধে চমু দূৰত্ব অতিক্ৰম কৰি নতুন আৱাসস্থলী অধিকাৰ কৰি লয়। সচৰাচৰ জলাশয় বা মিঠা অথবা লুণীয়া পানীৰ উৎসৰ আশে-পাশে ডাউক চৰাই পোৱা যায়।

আচৰণ

ডাউক চৰাই সাধাৰণতে অকলশৰে নাইবাযোৰ পাতি বাস কৰে। জলাশয়ৰ পাৰৰ বোকাত বা অগভীৰ পানীত খাদ্যৰ সন্ধান কৰে। খোজকঢ়াৰ সময়ত নেজডাল পিছফালে থিয় হৈ থাকে। ডাউক চৰায়ে প্ৰধানত: পোক-পৰুৱা, সৰু মাছ, বিভিন্ন জলচৰ অমেৰুদণ্ডী প্ৰাণী, উদ্ভিদৰ গুটি আদি খাই জীয়াই থাকে।

সাধাৰণতে জুন মাহৰ পৰা অক্টোবৰৰ ভিতৰত বাহ সাজি পোৱালি দিয়ে। অৱশ্যে ঠাই বিশেষে বাহ সজাৰ আৰু পোৱালি জগোৱাৰ সময়ো ভিন্ন হয়। বাহ জলাহ অঞ্চলৰ উদ্ভিদেৰে শুকান ঠাইত সাজে। এবাৰত ৬-৭ টাকৈ কণী পাৰে। প্ৰায় ১৯ দিনৰ ভিতৰত কণীৰ পৰা পোৱালি জগে। মতা-মাইকী উভয়ে ওমনি দিয়ে আৰু পোৱালিৰ যত্ন লয়।

স্থিতি তথা সংৰক্ষণ

তথ্যসূত্ৰ

বহিঃসংযোগ

White-breasted Waterhen in Sungei Buloh Nature Park, Singapore
Photos and videos

শ্ৰেণী:ডাউক
শ্ৰেণী:চৰাই
শ্ৰেণী:অসমৰ চৰাই
বিদেশীয়া

বিদেশীয়া বা বহৰা বহাৰ ভিখাৰী ঠাকুৰ ৰচিত এখন ভোজপুৰী নাটক। ভিখাৰী ঠাকুৰে নাৰী সবলীকৰণ, প্ৰব্ৰজন আৰু দৰিদ্ৰতাৰ ওপৰত লিখা কেইবাখনো নাটকৰ ভিতৰত ই অন্যতম। এই নাটকখন ইমানে জনপ্ৰিয় হৈছিল যে ই ভোজপুৰী অঞ্চলৰ লোকনাট্য শৈলীত পৰিণত হয়। কিছুমান পণ্ডিতেও ইয়াক সেই সময়ত ৰামায়ণৰ দৰেই জনপ্ৰিয় হৈছিল বুলি দাবী কৰিছে।

নাটকখনত ঊনবিংশ শতিকাৰ ভোজপুৰী সমাজৰ নাৰীৰ অৱস্থা, প্ৰব্ৰজন আৰু দৰিদ্ৰতাৰ সমস্যা চিত্ৰিত কৰা হৈছে। ১৯১২ চনত এই নাটকখনৰ ৰচনা আৰু মঞ্চস্থ কৰা হয় আৰু ১৯১৭ চনত গ্ৰন্থ হিচাপে প্ৰকাশ পায়।

নামকৰণ

নাটকখন প্ৰথমে কলয়ুগ বহাৰ আৰু পিছত বহৰা বহাৰ নামেৰে প্ৰকাশ পাইছিল। কিন্তু নাটকখনৰ মূল চৰিত্ৰটোৰ নাম বিদেশীয়া হোৱা বাবে নাটকখন বিদেশীয়া নামেৰে বিখ্যাত হয়গৈ।

কাহিনীৰ সাৰাংশ

নাটকখনৰ আৰম্ভণিতে বিদেশীয়াই তেওঁৰ পত্নী প্যাৰী সুন্দৰীৰ ওচৰত জীৱিকাৰ বাবে গাঁও এৰি কলিকতালৈ যোৱাৰ ইচ্ছা প্ৰকাশ কৰে। ঘৈণীয়েকে তেওঁক বাধা দিয়ে। কিন্তু তেওঁ হকাবাধা নশুনি কলকাতালৈ গুচি যায়। কলকাতালৈ যোৱাৰ পিছত তেওঁ বহু বছৰ ঘৰলৈ উভতি নাহে আৰু প্যাৰীয়ে তেওঁৰ বাবে অপেক্ষা কৰি ৰয়।

এদিন এজন যাত্ৰী বাতহিয়াই গাঁৱৰ মাজেৰে গৈ আছিল। প্যাৰী সুন্দৰীয়ে তেওঁক বিদেশীয়ালৈ তেওঁৰ খবৰ কঢ়িয়াই নিবলৈ অনুৰোধ কৰে। বাতহিয়াই কলিকতা গৈ দেখে যে ইতিমধ্যে বিদেশীয়াই চাল’নী নামৰ এগৰাকী মহিলাক বিয়া কৰাইছে। বাতহীয়াই তাক প্যাৰীৰ অৱস্থাটোৰ বিষয়ে কয় যে বছৰ বছৰ ধৰি প্যাৰীয়ে তেওঁৰ বাবে কিমান আগ্ৰহেৰে অপেক্ষা কৰি আছে। বিদেশীয়াই নিজৰ ভুলটো উপলব্ধি কৰি ঘৰলৈ উভতি যোৱাৰ সিদ্ধান্ত লয়। চাল’নীয়ে তেওঁক নাযাবলৈ কয় যদিও তেওঁ ঘৰলৈ উভতি যায়। ঘৰলৈ গৈ দুৱাৰত টোকৰ মাৰে। প্যাৰীয়ে ভয় খাই কোন বুলি সোধে। বিদেশীয়াক দেখি প্যাৰী অচেতন হৈ পৰে। ইফালে চাল’নীও পিছে পিছে আহি বিদেশীয়াৰ গাঁও পায়। অৱশেষত প্যাৰীয়েও চাল’নীক সতিনী বুলি গ্ৰহণ কৰে।

চৰিত্ৰ

বিদেশীয়া- মুখ্য চৰিত্ৰ, যিয়ে জীৱিকাৰ বাবে কলকাতালৈ যায় আৰু তাতেই পুনৰ্বিবাহ কৰায়
প্যাৰী সুন্দৰী- বিদেশীৰ পত্নী
বাতহিয়া- ভ্ৰমণকাৰী
চাল’নি- বিদেশীয়াৰ দ্বিতীয় পত্নী
দেৱৰ- বিদেশীয়াৰ ভায়েক
দোস্ত- বিদেশীয়াৰ বন্ধু
অন্য চৰিত্ৰ- দুটা শিশু, এজন গাওঁলীয়া মানুহ
লব্বৰ- তেওঁলোকক ভাৰতীয় শাস্ত্ৰীয় নাটত বিদুষক বুলি কোৱা হয়। দৰ্শকক হুহৱাৱলৈ তেওঁলোক সাধাৰণতে নাটৰ মাজত প্ৰবেশ কৰে।

জনপ্ৰিয়তা আৰু প্ৰভাৱ

নাটকখন উত্তৰ ভাৰতীয় ৰাজ্য, যেনে বিহাৰ, উত্তৰ প্ৰদেশ, ঝাৰখণ্ড আৰু পশ্চিম বংগত জনপ্ৰিয় হৈছিল। এনে জনপ্ৰিয়তাৰ বাবেই ই ভোজপুৰী লোকনাট্যৰ পৰ্যায়লৈ উত্তৰণ হৈছিল। বিদেশীয়া প্ৰতি বছৰে নন্দিকাৰ ৰাষ্ট্ৰীয় থিয়েটাৰ মহোৎসৱত মঞ্চস্থ হয়। হিন্দী নাটকত বিদেশীয়াৰ লোকনাট্য শৈলীৰ অভিযোজন কৰা হৈছে। হৰিকেশ মুলুক আৰু মাটি গাড়ী শীৰ্ষক নাটকে বিদেশীয়াৰ শৈলী ব্যৱহাৰ কৰি প্ৰভূত জনপ্ৰিয়তা লাভ কৰিবলৈ সক্ষম হৈছে। কানাড়া নাটক ৰূপসেনাও বিদেশীয়াৰ আধাৰত ৰচিত।

তথ্য সংগ্ৰহ

শ্ৰেণী:নাটক
শ্ৰেণী:নাৰীবাদ
ভূমধ্য সাগৰ

ভূমধ্য সাগৰ (; ; al-Baḥr al-abyaḍ al-Mutawassiṭ; ; ; ; ; ) আটলাণ্টিক মহাসাগৰৰ লগত সংযোজিত হৈ থকা এখন সাগৰ। এই সাগৰখন ভূমধ্য অঞ্চলে চাৰিওদিশৰ পৰা আৱৰি আছে। ইয়াৰ উত্তৰে দক্ষিণ ইউৰোপ ( Southern Europe) আৰু আনাট’লিয়া (Anatolia), দক্ষিণে উত্তৰ আফ্ৰিকা আৰু পূবে লেভাণ্ট (Levant)। এই সাগৰক কেতিয়াবা আটলাণ্টিক মহাসাগৰৰে এটা অংশ বুলিও ধৰা হয়। এই সাগৰৰ পাৰত অৱস্থিত দেশবোৰ হৈছে- আলবানিয়া ( Albania), আলজাৰিয়া (Algeria), ব’ছনিয়া-হাৰযেগ’ভিনা (Bosnia-Herzegovina), ক্ৰ’টিয়া (Croatia), চাইপ্ৰাছ (Cyprus),ইজিপ্ট, ফ্ৰান্স, গ্ৰীচ, ইজৰাইল, ইটালী, লেবান’ন, লিবিয়া, মাল্টা (Malta),ম’ৰ’ক্ক, ম’নাক’, ম’ণ্টেনেগ্ৰ’ (Montenegro), উত্তৰ চাইপ্ৰাছ (Northern Cyprus),পেলেষ্টাইন, শ্ল’ভানিয়া, স্পেইন, চিৰিয়া, তুৰ্কী আৰু টুনিছিয়া (Tunisia)।

নামকৰণ

ভূমধ্য সাগৰৰ ইংৰাজী নাম লেটিন শব্দ ’mediterraneus’ পৰা আহিছে যাৰ অৰ্থ হ’ল-"inland" বা "in the middle of the land" (medius, "middle" ̀ আৰুt erra, "land").

ভৌগোলিক বিৱৰণ

এই সাগৰে প্ৰায় ২। ৫ মিলিয়ন বৰ্গ কিলোমিটাৰ অধিকাৰ কৰি আছে। অৱশ্যে ভূমধ্য সাগৰৰ আটালাণ্টিক মহাসাগৰৰ সৈতে সংযোগ হোৱা অংশটো কেৱল বহল। এই অংশটোক’Strait of Gibraltar’ বুলি কোৱা হয়। এই অংশটোৱে ইউৰোপৰ Gibraltar আৰু স্পেইনক আফ্ৰিকাৰ ম’ৰ’ক্কোৰ পৰা পৃথক কৰে।

ভূমধ্য সাগৰৰ গড় গভীৰতা প্ৰায় আৰু আটাইতকৈ গভীৰ অংশটো হ’ল , যি Ionian Sea ৰ Calypso Deep ত অৱস্থিত।

গুৰুত্ব

ভূমধ্য সাগৰে ঐতিহাসিক কালত ভ্ৰমণকাৰী আৰু বণিজসকলৰ জলপৰিবহণৰ বাবে এক গুৰুত্বপূৰ্ণ ভূমিকা পালন কৰিছিল। ইয়াৰ পাৰত অৱস্থিত দেশসমূহৰ ইতিহাসত এই সাগৰৰ স্থান অতি গুৰুত্বপূৰ্ণ।

আলোকচিত্ৰৰ ভঁৰাল

তথ্যসূত্ৰ

বাহ্যিক সংযোগ

Mediterranean Sea Microorganisms: 180+ images of Foraminifera

শ্ৰেণী:সাগৰ
অসমী দুৰা কাছ

অসমী দুৰা কাছ বা ছিলেটী দুৰা কাছ হʼল জিঅ’ইমিডিডে (Geoemydidae) পৰিয়ালৰ অন্তৰ্গত এবিধ কাছ প্ৰজাতি। ভাৰত (অসম) আৰু পূব বাংলাদেশৰ কিছু অংশত ব্ৰহ্মপুত্ৰ-মেঘনা জলনিৰ্গমনস্থলীত এইবিধ কাছ পোৱা যায়। পূৰ্বতে ইয়াক বটাগুৰ (Batagur) গণ আৰু বিলুপ্ত হৈ যোৱা কচুগা (Kachuga) গণত স্থান দিয়া হৈছিল।

বিৱৰণ

]], ভাৰত

এই কাছ প্ৰজাতিটোৰ খোলকটো ত্ৰিভুজাকাৰ আৰু ওখ; যʼত এটি তীক্ষ্ণ কীল আৰু ২৬টা শক্তিশালী দাঁতযুক্ত প্ৰান্তীয় প্লেট থাকে। ইয়াৰ খোলকটো জলফাই-মটিয়া ৰঙৰ, ওপৰৰ অংশটো পাতলীয়া (হালধীয়া-বেইজ) ৰঙৰ। মূৰটো সৰু আৰু ওপৰৰ হনুটো দুৰ্বলভাৱে হুকযুক্ত; প্ৰতিটো চকুৰ পিছফালৰপৰা মূৰৰ পিছফালৰ মাজলৈকে এটি সংকীৰ্ণ গুলপীয়া পটি বা ৰেখা থাকে। প্ৰাপ্তবয়স্কবোৰৰ সৰ্বাধিক দৈৰ্ঘ্য ২০.৫ চেমি পৰ্যন্ত হʼব পাৰে, অৱশ্যে শৰীৰৰ আকাৰ ১৬ চেমি অধিক সচৰাচৰ হয়।

এই প্ৰজাতিটোৰ স্থানীয় নামসমূহ হ'ল দূৰা কাছ (অসমীয়া), ছিলটি খাটুয়া (ꠍꠤꠟꠐꠤ ꠇꠣꠐꠥꠀ) (ছিলঠীয়া), কাঁটা কাছিম (বঙালী)।

বিতৰণ আৰু বাসস্থান

এই কাছ প্ৰজাতিটো বাংলাদেশৰ উত্তৰ-পূব আৰু দক্ষিণ-পূব অংশত, ভাৰতত (অসম) আৰু সম্ভৱতঃ ভূটানত পোৱা যায়। ই স্থলজ প্ৰাণী; মিঠা পানীৰ বাসস্থান, উচ্চভূমিৰ গ্ৰীষ্মমণ্ডলীয় আৰ্দ্ৰ অৰণ্য, দ্ৰুতগতিত বৈ যোৱা নৈ আৰু সম্ভৱতঃ সৰু নদী থকা অঞ্চলত পোৱা যায়। অশ্বখুৰাকৃতিৰ হ্ৰদতো ইহঁতৰ বসতি থাকিব পাৰে, কিন্তু খোলকৰ আকৃতিৰপৰা দ্ৰুত বৈ যোৱা পানীৰ লগত খাপ খোৱাৰ কথা অনুমান কৰিব পাৰি।

পৰিস্থিতি বিজ্ঞান

এই কাছ প্ৰজাতিটো উভচৰ। খৰালিৰ শীতল মাহবোৰত, ডিচেম্বৰৰপৰা ফেব্ৰুৱাৰীলৈকে দিনটোৰ বেছিভাগ সময়তে ই ৰʼদত ওলাই থাকে; শীতল পাহাৰীয়া নৈত বাস কৰা কাছবোৰে বছৰজুৰি তেনে কৰে। কাছ প্ৰজাতিটো লাজকুৰীয়া স্বভাৱৰ আৰু কেতিয়াও নদীৰ পাৰত ওলাই নাথাকে, বৰঞ্চ পানীত ওপঙি থকা কাঠৰ টোকোৰা বা শিলতহে ভাহি থাকে। সামান্যতম অশান্তি পালেই ই নদীৰ মাজলৈ ক্ষিপ্ৰতাৰে ডুব মাৰি শিলৰ মাজত লুকাই পৰে। কৈশোৰাৱস্থাৰ কাছবোৰে প্ৰায়ে ছদ্মবেশৰ বাবে মৰা পাতৰ স্তূপবোৰলৈ পলায়ন কৰে আৰু নিশ্চল হৈ থাকে।

প্ৰজনন

অক্টোবৰৰ শেষৰপৰা ফেব্ৰুৱাৰী মাহৰ ভিতৰত (শীত আৰু খৰালিৰ অনুৰূপ), অসমী দুৰা কাছই বাহ সাজে আৰু ৬টাৰপৰা ১২টালৈকে কণী পাৰে। মূলতঃ মাৰ্চ আৰু এপ্ৰিল মাহৰ ভিতৰত, দক্ষিণ-পূব মৌচুমীৰ আৰম্ভণিত পোৱালিবোৰ ওলাই আহে। কণীবোৰ সফলতাৰে ফুটাবলৈ ৬ৰপৰা ৮ সপ্তাহলৈকে শীতল উষ্ণতাত ডায়েপ’জ (Diapause) কৰিবলগীয়া হয়।

সংৰক্ষণ

অসমী দুৰা কাছ এবিধ বিৰল প্ৰজাতিৰ কাছ; সংখ্যাত নিচেই তাকৰ। দক্ষিণ এছিয়াত পোৱা যিকোনো জিঅ’ইমিডিডেৰ ভিতৰত ইয়াৰ বিতৰণ অন্যতম সংকীৰ্ণ বুলি বিশ্বাস কৰা হয়। ইয়াক স্থানীয় খাদ্যৰ বাবে (মাংস আৰু কণীৰ বাবে) শোষণ কৰা হয় আৰু পোহনীয়া প্ৰাণীৰ ব্যৱসায়ৰ বাবেও সংগ্ৰহ কৰা হয়, বিশেষকৈ এছিয়াত যʼত এই কাছই পোহনীয়া প্ৰাণী হিচাপে অধিক মূল্য বহন কৰে। গছ-গছনি কটাৰে বাসস্থান ধ্বংস আৰু মাছ ধৰা সামগ্ৰীত আকস্মিকভাৱে ধৰা পৰা আদিয়ে প্ৰজাতিটোৰ প্ৰতি ভাবুকিৰ সৃষ্টি কৰিছে বুলি ভবা হয়। বৰ্তমান এই প্ৰজাতিটোক আই ইউ চি এনৰদ্বাৰা ঘোৰ সংকটজনক হিচাপে শ্ৰেণীভুক্ত কৰা হৈছে।

তথ্য উৎস

লগতে পঢ়ক

বাহ্যিক সংযোগ

শ্ৰেণী:সৰীসৃপ
সৰস্বতী ৰানে

সৰস্বতী ৰানে (; ৪ অক্টোবৰ, ১৯১৩ - ১০ অক্টোবৰ, ২০০৬) হিন্দুস্তানী শাস্ত্ৰীয় ধাৰাৰ এগৰাকী ভাৰতীয় কণ্ঠশিল্পী। তেওঁ কিৰানা ঘৰাৰ প্ৰতিষ্ঠাপক ওস্তাদ আব্দুল কৰিম খানৰ কন্যা। তেওঁৰ পৰিয়ালৰ দীঘলীয়া আৰু মহান সংগীতৰ পৰম্পৰা আছিল। তেওঁ কিৰানা ঘৰানা শৈলীৰ কণ্ঠ সংগীতৰ প্ৰাৰম্ভিক প্ৰশিক্ষণ তেওঁৰ ককায়েক সুৰেশবাবু মানে আৰু বায়েক হীৰাবাই বৰোদেকৰৰ পৰা লাভ কৰিছিল, যিসকল নিজেই তেওঁলোকৰ সময়ৰ ভাৰতীয় শাস্ত্ৰীয় সংগীতৰ দিগগজ আছিল। পিছলৈ তেওঁ বায়েক হীৰাবাই বৰোদেকৰৰ সৈতেও বিশেষকৈ যুগলবন্দী গাইছিল।

প্ৰাৰম্ভিক জীৱন আৰু প্ৰশিক্ষণ

১৯১৩ চনৰ ৪ অক্টোবৰত তেওঁৰ জন্ম হৈছিল। পিতৃ আছিল কিৰানা ঘৰানাৰ প্ৰতিষ্ঠাপক ওস্তাদ আব্দুল কৰিম খান (১৮৭২–১৯৩৭) আৰু মাতৃ আছিল তাৰাবাই মানে। এক সাংগীতিক পৰিবেশৰ মাজত তেওঁ ডাঙৰ-দীঘল হয়। স্বামীৰ পৰা বিচ্ছিন্ন হোৱাৰ পিছত মাক তাৰাবাইয়ে পাঁচোটা সন্তানৰ নাম সলনি কৰে; সেয়েহে সকিনা কুমাৰী সৰস্বতী মানে হৈ পৰিল। তেওঁক ককায়েক সুৰেশবাবু মানেই সংগীতৰ শিক্ষা দিয়ে। পিছলৈ ১৯৩০ চনৰ পিছত বায়েক হীৰাবাই বৰদেকৰৰ পৰাও শিকিবলৈ আৰম্ভ কৰে।

সংগীতৰ জ্ঞান বৃদ্ধিৰ বাবে তেওঁ আল্লাদিয়া খানৰ ভতিজা, জয়পুৰ ঘৰানাৰ ওস্তাদ নত্থন খান, গোৱালিয়ৰ ঘৰানাৰ অধ্যাপক বি আৰ দেওধৰ আৰু পণ্ডিত মাষ্টৰ কৃষ্ণৰাও ফুলমবৰীকৰৰ দৰে বিভিন্ন ঘৰানাৰ ওস্তাদৰ পৰাও তালিম (প্ৰশিক্ষণ) লাভ কৰে।

তথ্য সংগ্ৰহ

বাহ্যিক সংযোগ

Saraswati Rane, Discography and Biography at National University of Singapore

শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী
শ্ৰেণী:ভাৰতীয় শাস্ত্ৰীয় কণ্ঠশিল্পী
ৰত্ন প্ৰসাদ

ৰত্ন প্ৰসাদ বা শ্ৰীলংকাৰ স্থানীয় ভাষাত ৰত্ন প্ৰসাদয়া আছিল ১৬৭ চনৰপৰা ১৮৬ খ্ৰীষ্টাব্দলৈ প্ৰাচীন শ্ৰীলংকাত শাসন কৰা ৰজা কনিত্ত তিছাই নিৰ্মাণ কৰা এটা স্তম্ভ। অষ্টম আৰু দশম শতিকাৰ সময়ছোৱাত দ্বিতীয় মিহিন্দু আৰু চতুৰ্থ মিহিন্দুই এই ভৱনটো সংস্কাৰ কৰিছিল। পাঞ্চকুলিকা পন্থাৰ অন্তৰ্গত তপোবনৰ ভিক্ষুসকল ইয়াতেই বাস কৰিছিল। অনুৰাধাপুৰ যুগৰ আটাইতকৈ উন্নত আৰু নিখুঁতভাৱে সংৰক্ষিত গাৰ্ডষ্টোনকে ধৰি অভয়াগিৰি বিহাৰয়াৰ সুন্দৰ গাৰ্ডষ্টোন ইয়াত পোৱা যায়।

বাহ্যিক সংযোগ

This page incorporates content from Dr. Rohan Hettiarachchi's used with permission of website owner.
NexCorp Photo Gallery & History

শ্ৰেণী:ঐতিহাসিক কীৰ্তিচিহ্ন
শ্ৰেণী:শ্ৰীলংকাৰ স্থাপত্য
বিহুনাম

মোৰে দুখে দেখি

কান্দে বনৰ পখী

কান্দে বনৰ পখী

হৰিণাই চিঞৰে বনত

ঘপক ঘপক কৰি

তোলৈ মনত পৰে

তোলৈ মনত পৰে

তোৰ জানো নপৰে মনত
বিশ্লেষণাত্মক ৰসায়ন

বিশ্লেষণাত্মক ৰসায়ন, যিয়ে পদাৰ্থক পৃথক, চিনাক্তকৰণ আৰু পৰিমাণ নিৰ্ণয় কৰিবলৈ যন্ত্ৰ আৰু পদ্ধতি অধ্যয়ন কৰে আৰু ব্যৱহাৰ কৰে। কাৰ্যক্ষেত্ৰত পৃথক্কৰণ, চিনাক্তকৰণ বা পৰিমাণীকৰণে সমগ্ৰ বিশ্লেষণটো গঠন কৰিব পাৰে বা আন পদ্ধতিৰ সৈতে সংযুক্ত কৰিব পাৰে। পৃথক্কৰণে বিশ্লেষক পৃথক কৰে। গুণগত বিশ্লেষণে বিশ্লেষক চিনাক্ত কৰে, আনহাতে পৰিমাণগত বিশ্লেষণে সংখ্যাগত পৰিমাণ বা ঘনত্ব নিৰ্ধাৰণ কৰে।

বিশ্লেষণাত্মক ৰসায়ন বিজ্ঞান ধ্ৰুপদী, ভিজা ৰাসায়নিক পদ্ধতি আৰু আধুনিক বিশ্লেষণাত্মক কৌশলেৰে গঠিত। ধ্ৰুপদী গুণগত পদ্ধতিত বৰষুণ, নিষ্কাশন আৰু ডিষ্টিলেচন আদি পৃথক্কৰণ ব্যৱহাৰ কৰা হয়। ৰং, গন্ধ, গলনাংক, উতলাংক, দ্ৰৱণীয়তা, তেজস্ক্ৰিয়তা বা বিক্ৰিয়াশীলতাৰ পাৰ্থক্যৰ ওপৰত ভিত্তি কৰি চিনাক্তকৰণ হ’ব পাৰে। ধ্ৰুপদী পৰিমাণগত বিশ্লেষণত পৰিমাণ পৰিমাণীকৰণ কৰিবলৈ ভৰ বা আয়তনৰ পৰিৱৰ্তন ব্যৱহাৰ কৰা হয়। ক্ৰ'মাট'গ্ৰাফী, ইলেক্ট্ৰ'ফ'ৰেচিছ বা ক্ষেত্ৰ প্ৰবাহ ভগ্নাংশ ব্যৱহাৰ কৰি নমুনা পৃথক কৰিবলৈ যন্ত্ৰপাতি পদ্ধতি ব্যৱহাৰ কৰিব পাৰি। তাৰ পিছত গুণগত আৰু পৰিমাণগত বিশ্লেষণ কৰিব পাৰি, প্ৰায়ে একেটা যন্ত্ৰৰে আৰু পোহৰৰ পাৰস্পৰিক ক্ৰিয়া, তাপৰ পাৰস্পৰিক ক্ৰিয়া, বৈদ্যুতিক ক্ষেত্ৰ বা চুম্বকীয় ক্ষেত্ৰ ব্যৱহাৰ কৰিব পাৰি। প্ৰায়ে একেটা যন্ত্ৰই বিশ্লেষকক পৃথক, চিনাক্ত আৰু পৰিমাণ নিৰ্ণয় কৰিব পাৰে।

বিশ্লেষণাত্মক ৰসায়ন বিজ্ঞানে পৰীক্ষামূলক ডিজাইন, কেমোমেট্ৰিস্ক, আৰু নতুন জোখ-মাখৰ সঁজুলি সৃষ্টিৰ উন্নতিৰ ওপৰতো গুৰুত্ব আৰোপ কৰে। বিশ্লেষণাত্মক ৰসায়ন বিজ্ঞানৰ চিকিৎসা, বিজ্ঞান আৰু অভিযান্ত্ৰিক ক্ষেত্ৰত ব্যাপক প্ৰয়োগ আছে।

তথ্যসূত্ৰ

শ্ৰেণী:বিজ্ঞান
শ্ৰেণী:ৰসায়ন বিজ্ঞান
অধিবৰ্ষ

অধিবৰ্ষ বা লিপ ইয়েৰ হৈছে পঞ্জিকাৰ এটা অতিৰিক্ত দিন যি প্ৰতি চাৰি বছৰৰ মূৰে মূৰে আহে৷ জ্যোতিৰ্বিজ্ঞানৰ মতে, জাৰকালি বা জহকালি যিয়েই নহওক এটা দিনত ২৪ ঘণ্টাই থাকে৷ সেইদৰে ৩৬৫ দিনত এবছৰ হয়৷ কিন্তু প্ৰকৃততে পৃথিৱীয়ে সূৰ্যক সম্পূৰ্ণৰূপে এবাৰ প্ৰদক্ষিণ কৰিবলৈ ৩৬৫ দিন ৫ ঘণ্টা ৪৯ মিনিট ১২ ছেকেণ্ড সময় লাগে৷ গতিকে ৩৬৫ দিনীয়া এটা বছৰত ৫ ঘণ্টা ৪৯ মিনিট ১২ ছেকেণ্ড ৰাহি হৈ গৈ থাকে৷ এইদৰে চাৰিটা বছৰৰ মূৰত সম্পূৰ্ণ এটা দিন অতিৰিক্তভাৱে ওলাই আহে৷ গতিকে যিটো বছৰত এই অতিৰিক্ত দিনটো সংযোগ হয় তাক অধিবৰ্ষ বোলা হয়৷

গ্ৰেগ'ৰিয়ান কেলেণ্ডাৰ

বিশ্বৰ আটাইতকৈ মান্য কেলেণ্ডাৰ গ্ৰেগ'ৰিয়ান কেলেণ্ডাৰ অনুসৰি প্ৰতি চাৰি বছৰৰ মূৰে মূৰে লিপ ইয়েৰ হয়৷ এই অধিবৰ্ষত ফেব্ৰুৱাৰী মাহটোত ২৮ দিনৰ বিপৰীতে এটা অতিৰিক্ত দিন সংযোগ কৰি ২৯ দিন কৰা হয়৷

জন্মদিন

যিসকল মানুহে এই দিনটোত জন্মগ্ৰহন কৰে, সেইসকল ইংৰাজীত "leapling" বা "leaper" বুলি কোৱা হয়৷ তেখেতসকলে এই জন্মদিনটো চাৰিবছৰৰ পাছতহে পুনৰ পালন কৰিব পাৰে, সেইদিশৰ পৰা চালে এই দিনত জন্ম হোৱা মানুহৰ প্ৰতি চাৰি বছৰৰ পাছতহে এটা জন্মদিন আহে। আনহাতে কিছুমানে এই অসুবিধাৰ বাবে ২৮ ফেব্ৰুৱাৰী নাইবা ১ মাৰ্চত নিজৰ জন্মদিন পালন কৰে৷

এই দিনটোত জন্মগ্ৰহন কৰা কেইজনমান বিখ্যাত ব্যক্তিৰ নাম:-
মোৰাৰজী দেশাই :- ভাৰতৰ প্ৰাক্তন প্ৰধানমন্ত্ৰী৷

তথ্য সংগ্ৰহ

বাহ্যিক সংযোগ

শ্ৰেণী:সময়
শ্ৰেণী:সময়ৰ একক
সমতাৰ মূৰ্তি

সমতাৰ মূৰ্তি, হায়দৰাবাদৰ উপকণ্ঠ অঞ্চলৰ ৰঙা ৰেড্ডী জিলাৰ মুছিণ্টলৰ চিন্না জীয়াৰ ট্ৰাষ্টৰ চৌহদত অৱস্থিত একাদশ শতিকাৰ ভাৰতীয় দাৰ্শনিক ৰামানুজৰ প্ৰতিমূৰ্তি। ই পৃথিৱীৰ দ্বিতীয় সৰ্বোচ্চ বহি থকা মূৰ্তি। প্ৰতিমূৰ্তি নিৰ্মাণৰ প্ৰকল্পটো ৰামানুজৰ ১০০০ বছৰীয়া জন্ম জয়ন্তী উপলক্ষে ট্ৰাষ্টে হাতত লৈছিল, যাৰ বাবে আনুমানিক ১০০০ কোটি টকা (১৩০ মিলিয়ন মাৰ্কিন ডলাৰ) খৰচ হৈছিল৷ প্ৰকল্পটোৰ বাবে হোৱা খৰচৰ এক বুজন অংশৰ ধন ভক্তসকলে অনুদানৰ জৰিয়তে আগবঢ়াইছিল।

আৰ্হি আৰু নিৰ্মাণ

আৰ্হি

২০১৪ চনত তপস্বী চিন্না জীয়াৰে ৰামানুজৰ শিক্ষাৰ ১০০০ বছৰীয়া জয়ন্তী উপলক্ষে প্ৰতিমূৰ্তি নিৰ্মাণ কৰি তেওঁক স্মৰণ কৰাৰ পৰিকল্পনা লৈছিল৷ পিছলৈ ডি এন ভি প্ৰসাদ স্থপতিক এই প্ৰকল্পৰ মুখ্য স্থপতি হিচাপে নিযুক্তি দিয়ে আৰু চিন্না জীয়াৰৰ পথ-নিৰ্দেশনাৰ অধীনত সকলো প্ৰাৰম্ভিক অংকন সম্পূৰ্ণ কৰে। তলৰ মহলাটো ৬ হাজাৰ বৰ্গমিটাৰ আৰু ইয়াত ৰামানুজৰ জীৱন আৰু দৰ্শনৰ চিত্ৰ অংকন কৰা হ’ব। দৈনিক উপাসনাৰ বাবে নিৰ্মিত এই মন্দিৰটো ২৭,৮৭০ বৰ্গমিটাৰ দ্বিতীয় মহলাত থাকিব। ১৩৬৫ বৰ্গমিটাৰ তৃতীয় মহলাত বৈদিক ডিজিটেল পুথিভঁৰাল আৰু গৱেষণা কেন্দ্ৰ থাকিব। ৰামানুজৰ জীৱন কাহিনীৰে অমনিমেক্স আকৃতিৰ প্লেনেটেৰিয়াম থিয়েটাৰৰ পৰিকল্পনা কৰা হৈছিল৷ আগম শাস্ত্ৰ আৰু শিল্প শাস্ত্ৰ অনুসৰি মুঠ ১৪টা আৰ্হি প্ৰস্তুত কৰা হৈছিল। তাৰ ভিতৰত ৩টা আৰ্হি বাছনি কৰা হৈছিল, আৰু 3D স্কেনিং প্ৰযুক্তি ব্যৱহাৰ কৰি উন্নতি কৰা হৈছিল।
ট্ৰাষ্টে ইয়াক ‘Statue of Equality’, সমতাৰ মূৰ্তি নামেৰে নামাকৰণ কৰিছিল৷

বিত্ত যোগান

এই মূৰ্তিটো আনুমানিক ১০০০ কোটি টকা (১৩ কোটি মাৰ্কিন ডলাৰ) ব্যয় কৰি নিৰ্মাণ কৰা হৈছিল, যাৰ সৰহ সংখ্যক ভক্তসকলৰ অনুদানৰ পৰা সংগ্ৰহ কৰা হয়।

নিৰ্মাণ

এই প্ৰতিমূৰ্তিৰ আধাৰশিলা স্থাপন কৰে চিন্না জীয়াৰে। ২০১৭ চনৰ নৱেম্বৰৰ ভিতৰত এই মূৰ্তিটো সাজু হোৱাৰ আশা কৰা হৈছিল আৰু পিছলৈ ২০১৯ চনৰ ফেব্ৰুৱাৰীলৈ কিছু সংশোধন কৰা হৈছিল। নানজিং ভিত্তিক কোম্পানী এৰ'ছান কৰ্প'ৰেশ্যনক ২০১৫ চনৰ আগষ্ট মাহত এই মূৰ্তিটো নিৰ্মাণৰ বাবে চুক্তিবদ্ধ কৰা হৈছিল। শিলত নিৰ্মিত ১০৮টা দিৱ্যদেশম (আদৰ্শ মন্দিৰ) মূৰ্তিটোক আগুৰি আছে। বেদী ভৱনৰ ভিতৰত থকা সৰু সোণালী মূৰ্তিটো ৰাষ্ট্ৰপতি ৰামনাথ কোবিন্দএ ২০২২ চনৰ ১৩ ফেব্ৰুৱাৰীত উদ্বোধন কৰে।

তথ্য সূত্ৰ

শ্ৰেণী:ভাৰতীয় স্থাপত্য
শ্ৰেণী:ভাৰতৰ পৰ্যটনস্থলী
শ্ৰেণী:আধুনিক যুগ
ৱাই-ফাই

ৱাই-ফাই হ'ল ৱাই-ফাই এলায়েন্সৰ বাণিজ্য-চিহ্ন বা ট্ৰেডমাৰ্ক। আই ই ই ই ৮০২.১১ আদৰ্শ তাঁৰহীন স্থানীয় এলেকা নেটৱৰ্ক বা ৱাৰলেচ লোকেল এৰিয়া নেটৱৰ্ক (WLAN) ডিভাইচ ব্ৰেণ্ড কৰাৰ বাবে উৎপাদনকাৰী সকলে এই বাণিজ্যিক-চিহ্ন ব্যৱহাৰ কৰে। বৰ্তমানে সবাতোকৈ বেছি ব্যৱহৃত ডব্লিউ এল এ এন ক্লাছ হল আই ই ই ই ৮০২.১১। ৱাই-ফাই শব্দটি প্ৰায়ে আই ই ই ই ৮০২.১১ ৰ প্ৰতিশব্দ হিচাপে ব্যৱহৃত হয়।

ৱাই-ফাই এলায়েন্স হল এটি বিশ্বব্যাপী প্ৰতিষ্ঠানৰ দল যিয়ে ডব্লিউ এল এ এন প্ৰযুক্তি বিস্তাৰ কৰে আৰু ইণ্টেৰ'পেৰাবিলিটিৰ আদৰ্শ সমন্বিত ডিভাইচক প্ৰত্যায়ন কৰে। ইণ্টেৰ'পেৰাবিলিটি হল তথ্য বিনিময় আৰু ব্যৱহাৰ কৰাৰ ক্ষমতা। সময়ৰ খৰচ কমাবলৈ সকলো ৮০২.১১-উপযোগী ডিভাইচক ৱাই-ফাই এলায়েন্স প্ৰত্যয়নৰ বাবে অনুমতি দিয়া নহয়।

সাধাৰণতে সকলো লেপটপ, পেৰিফেৰাল ডিভাইচ, প্ৰিণ্টাৰ, স্মাৰ্ট ফ'ন, এম পি থ্ৰী প্লেয়াৰ, ভিডিঅ' গেম কনচ'ল আৰু ব্যক্তিগত কম্পিউটাৰত ৱাই-ফাই ব্যৱহাৰ কৰা হয়।

ইতিহাস

১৯৮৫ চনত ইউ এচ ফেডাৰেল কমিউনিকেশ্বন কমিশ্বন কৰ্তৃকে ৰেডিঅ' বৰ্ণালীৰ কিছু বেণ্ড উন্মুক্ত কৰাৰ মাধ্যমত ৱাই-ফাই প্ৰযুক্তিৰ যাত্ৰা আৰম্ভ হৈছিল। ১৯৯১ চনত এন চি আৰ কৰ্পোৰেচন/এ টি এণ্ড টি নিউৱেজিন, নৰৱেত ৱাই-ফাই/৮০২.১১ ৰ পূৰ্ব লক্ষণ আৱিষ্কাৰ হয়। প্ৰাথমিকভাবে আৱিষ্কাৰক কোষাধ্যক্ষ-ব্যৱস্থাৰ বাবে এই প্ৰযুক্তি আৱিষ্কাৰ কৰিছিল। তেওঁলোকৰ প্ৰথম প্ৰযুক্তি হল ৱেভ লেন যাৰ তথ্য স্থানান্তৰণ ক্ষমতা আছিল ১ মেগা বিট/ছেকেণ্ড আৰু ২ মেগা বিট/ছেকেণ্ড। ভিক হেয়েচ প্ৰাথমিক ৮০২.১১বি আৰু ৮০২.১১এ আদৰ্শ নক্সাকাৰী সকলৰ ভিতৰত অন্যতম, তেওঁ ৱাই-ফাইৰ জনক নামে পৰিচিত আৰু তেওঁ ১০ বছৰ আই ই ই ই ৮০২.১১ ৰ প্ৰধান আছিল।

১৯৯২ চনত কমনৱেল্থ চায়েণ্টিফিক এণ্ড ইণ্ডাষ্ট্ৰীয়াল ৰিচাৰ্চ অৰগেনাইজেশ্বনে (CSIRO) অষ্ট্ৰেলিয়াত তাঁৰহীন তথ্য স্থানান্তৰণৰ বাবে কৃতিত্ব লাভ কৰে। ১৯৯৬ চনত একে বিষয়ত ইউ এচ(US)এ কৃতিত্ব লাভ কৰে। ৱাই-ফাইয়ে কৃতিত্বৰ গাণিতিক সূ্ত্ৰসমূহ ব্যৱহাৰ কৰে। ২০০৯ চনৰ এপ্ৰিলত,ইণ্টেল, মাইক্ৰ'চফট্, এইচপি, ডেল সহ ১৪টা প্ৰযুক্তি ভিত্তিক প্ৰতিষ্ঠানে এই কৃতিত্ব ব্যৱহাৰ কৰাৰ বাবে চি এচ আই আৰ অ'ক ২৫০ মিলিয়ন ইউ এচ ডলাৰ প্ৰদান কৰিবলৈ সম্মত হয়।

তথ্য সংগ্ৰহ

শ্ৰেণী:কম্পিউটাৰ নে'টৱৰ্কিং
নীল প্ৰজাপতি (গ্ৰন্থ)

নীল প্ৰজাপতি অসমীয়া গল্পকাৰ, ঔপন্যাসিক অনুৰাধা শৰ্মা পূজাৰীৰ এখন সমাজকেন্দ্ৰিক উপন্যাস।

উদ্ধৃতিসমূহ

মানুহ কিমান অবোধ আৰু মূৰ্খ, যি অমৃতপান কৰিও সন্তুষ্ট হ’ব নোখোজে!
জোনৰ পোহৰ আৱৰ্জনাতো পৰে, নিৰ্মল পানীতো পৰে।
সংসাৰ এখন যেতিয়া কাৰোবাৰ বাবে বন্দিত্ব হৈ পৰে, তেওঁক বন্দী কৰি ৰখাৰ অধিকাৰ কাৰো নাই।
বিবাহ এক মানসিক নিৰাপত্তা, বুজাবুজিৰ চুক্তি।
ভালপোৱা বিষয়টোৱেই সাময়িক। প্ৰকৃতিয়ে সমানে সদায় যিদৰে বৰষুণ নিদিয়ে, ৰ’দ নিদিয়ে, সেইদৰে আজীৱন সমানে ভালপোৱাও নাথাকে। তাৰতম্য ঘটে।
জীৱনে আমাক চলায়, জীৱনক চলোৱা মানুহ বৰ কম।
আকাশৰ বেলিটো সদায় পৃথিৱীৰ সকলো নৃশংসতা, নিষ্ঠুৰতাৰ সাক্ষী, সেইবুলি জানো পিচদিনা নতুন হৈ, নতুন আশাৰে সূৰ্য ওলাই নাহে!
ছিৰিৰে কেৱল উধাই যোৱাটোৱেই গতি নহয়, থমকি ৰৈ পৃথিৱীখনৰ সৌন্দৰ্য বুটলি ল’ব নাজানিলে এই গতিৰ শেষত মাথোঁ শূন্যতা থাকে।
মানুহৰ জীৱনটোও খালী হৈ যোৱা কোঠাৰ দৰে, পৰিস্থিতিয়ে পূৰ্ণতা আনে আৰু শূন্যতাও দিয়ে।
মানুহ আৱেগিক, অৰ্থনৈতিক যি কাৰণতেই নহওক, আনৰ ওচৰত প্ৰয়োজনতকৈ বেছি নিৰ্ভৰশীল হোৱাটো ভাল কথা নহয়।
লতাবোৰ বগাই যিদৰে সুৰুযমুখী হয়, সেইদৰে সুৰ শিল্পীমুখী হয় আৰু শিল্পী সুৰমুখী।
সাঁতুৰিব জনা মানুহে পানী নেদেখাকৈ বহু বছৰ থাকিব পাৰে, কিন্তু পানীত পৰিলেই সাঁতুৰিব পাৰে।
তীব্ৰবেগী সময়বোৰে মানুহৰ জীৱনৰ হিচাপ লৈ নাথাকে, সময়ৰ হিচাপ ৰাখে মানুহে।
মানুহৰ জীৱনত কিয়বোৰৰ উত্তৰ কাহানিও নাথাকে। মাত্ৰ ঘটি যায় সকলো।
মানুহৰ জীৱনত কোনো ঘটনা, ঘোষণা দি নঘটে।

শ্ৰেণী:অসমীয়া উপন্যাস
গান্ধী সংস্থা

গান্ধী সংস্থা হৈছে যুক্তৰাজ্যত থকা এটি স্বেচ্ছাসেৱী সংগঠন৷ তেওঁলোকে মহাত্মা গান্ধীৰ কৰ্ম আৰু চিন্তা-দৰ্শনক কেতবোৰ শৈক্ষিক কাৰ্যসূচী আৰু কাৰ্যাৱলীৰ জৰিয়তে প্ৰসাৰ কৰাৰ প্ৰয়াস কৰি আহিছে৷

লক্ষ্য আৰু কাৰ্যপ্ৰণালী

অভিযানৰ অংশ হিচাপে গান্ধী সংস্থাই যুদ্ধ আৰু আগ্ৰাসনৰ পৰিৱৰ্তে অহিংসাৰ প্ৰচাৰত অগ্ৰাধিকাৰ দিছে৷ আত্মনিৰ্ভৰশীলতা, সহযোগিতা আৰু বিশ্বাসযোগ্যতা সংস্থাপিত কৰাটো তেওঁলোকৰ আন এটা লক্ষ্য৷ সংস্থাৰ মূল কাৰ্যাৱলীসমূহৰ ভিতৰত এখন ত্ৰৈমাসিক সংবাদপত্ৰিকা আৰু তিনিটা বাৰ্ষিক অনুষ্ঠানৰ বিষয়ে উল্লেখ কৰিব পাৰি৷ এইকেইটা অনুষ্ঠান হৈছে- এটা বহুবিশ্বাসভাজনতা সেৱা (a Multifaith Service), এখন গ্ৰীষ্মকালীন বিদ্যালয় আৰু এটা বাৰ্ষিক বক্তৃতা৷ ১৯৮৫ চনৰ পৰা আৰম্ভ হৈ থকা বাৰ্ষিক বক্তৃতাৰ অনুষ্ঠানত ২০১৯ চনত মহাত্মা গান্ধীৰ নাতি গোপালকৃষ্ণ গান্ধীয়ে "Atonement in politics. Perspectives from Gandhi" শীৰ্ষক বক্তৃতা প্ৰদান কৰে৷ তেওঁলোকৰ সংবাদপত্ৰিকাখনক "The Gandhi Way" (গান্ধীৰ পথেদি) বুলি কোৱা হয়৷

২০০৮ চনত গান্ধী সংস্থাই অহিংসাৰ এক মহোৎসৱ আয়োজন কৰাত উদ্যোগ লৈছিল৷ মহোৎসৱৰ অংশ হিচাপে ব্ৰিটিছ পুথিভঁৰালে "দ্য লাইফ অৱ গান্ধী" নামেৰে এখন ভ্ৰাম্যমাণ প্ৰদৰ্শনীৰ (travelling exhibition)ৰ শুভাৰম্ভ কৰিছিল৷ ছটা পেনেলে গান্ধীজীৰ ছটাকৈ দিশত দৃষ্টিপাত কৰিছিল: অহিংসা আৰু জৈনধৰ্মৰ প্ৰভাৱ, দক্ষিণ আফ্ৰিকাৰ গান্ধীৰ কৰ্ম, গান্ধীৰ দৰ্শন, অসহযোগ, ভাৰত ত্যাগ আৰু ভাৰতৰ স্বাধীনতা আন্দোলন৷

তথ্যসূত্ৰ